 Madaxweyne Geelle ayaa sheegay inaanay macquul ahayn in Xukuumadda keligeed lagu eego ilaalinta Xuquuqda Aadamaha, balse loo baahan yahay inay dhammaan qeybaha Bulshadu kaalinta kaga beegan ka qaataan, waxaanu yidhi; Xukuumaddu ma noqon karto, mana ahaanayso keligeed mid lagu eego wax ka qabashada Xuquuqal Iinsaanka, laakiin ilaalinta xuquuqdu waa inay gaadhaa dhammaan Weelasha Bulshada, sida Ururrada bulshada rayidka ah iyo Ururrada kale, hoggaamiyeyaasha Culimada iyo hoggaamiyeyaasha dhaqanka. 